CELEX: C2007/235/02
Language: bg
Date: 2007-10-06 00:00:00
Title: Дело C-490/04: Решение на Съда (първи състав) от 18 юли 2007 г. — Комисия на Европейските общности/Федерална република Германия (Иск за установяване на неизпълнение на задължения от държава-членка — Допустимост — Член 49 ЕО — Свободно предоставяне на услуги — Командироване на работници — Ограничения — Заплащане на вноски в националната каса за платен отпуск — Превод на документи — Декларация относно местоработата на командированите работници)

6.10.2007   
            
            
               BG
            
            
               Официален вестник на Европейския съюз
            
            
               C 235/2
            
         Решение на Съда (първи състав) от 18 юли 2007 г. — Комисия на Европейските общности/Федерална република Германия
   (Дело C-490/04) (1)
   
   (Иск за установяване на неизпълнение на задължения от държава-членка - Допустимост - Член 49 ЕО - Свободно предоставяне на услуги - Командироване на работници - Ограничения - Заплащане на вноски в националната каса за платен отпуск - Превод на документи - Декларация относно местоработата на командированите работници)
   (2007/C 235/02)
   Език на производството: немски
   Страни
   
      Ищец: Комисия на Европейските общности (представители: E. Traversa, G. Braun и H. Kreppel)
   
      Ответник: Федерална република Германия (представители: W.-D. Plessing, M. Lumma и C. Schulze-Bahr, адв. T. Lübbig, Rechtsanwalt)
   
      Страна, встъпила в подкрепа на ответника: Френска република (представители: G. de Bergues и O. Christmann)
   Предмет
   Иск за установяване на неизпълнение на задължения от държава-членка — Член 49 ЕО — Командироване на работници, осъществено в рамките на представянето на услуги, от установени на територията на друга държава-членка предприятия и подчинено на изисквания, които не се предвидени за местните предприятия — Задължение за чуждестранните предприятия да заплащат вноски в националната каса за платен отпуск, макар и да са обвързани със сходни задължения в държавата по произход, и задължение да превеждат съществен брой документи, свързани с полагането на труд, на националния език — Задължение за чуждестранните предприятия за временна работа да декларират пред националната инспекция по труда всеки работник, предложен за наемане на работа на местен клиент преди началото на всеки отделен строителен обект
   Диспозитив
   
               1)
            
            
               Като въвежда разпоредба, като тази на § 3, алинея 2 от Закона за командироване на работници (Arbeitnehmer-Entsendegesetz) от 26 февруари 1996 година, по силата на която чуждестранните предприятия за намиране на временна работа са длъжни да декларират не само предлагането на работник за наемане от ползващо се предприятие в Германия, но и всяка промяна на местоработата на този работник, Федерална република Германия не е изпълнила задълженията си по член 49 ЕО.
            
         
               2)
            
            
               Отхвърля иска в останалата му част.
            
         
               3)
            
            
               Осъжда Комисията на Европейските общности да понесе две трети от съдебните разноски. Осъжда Федерална република Германия да понесе една трета от тях.
            
         
               4)
            
            
               Френската република понася направените от нея съдебни разноски.
            
         
      (1)  ОВ C 45, 19.2.2005 г.